Diari Oficial de la Generalitat Valenciana


Sumari del DOGV 4001, del 17-05-2001 (2001/4313)

RESOLUCIÓ de 23 de març de 2001, del conseller d'Obres Públiques, Urbanisme i Transports, per la qual s'aprova definitivament l'homologació modificativa de la finca del Palmito del Pla General de Vila-real.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4001

Data del DOGV
:   17-05-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/4313


Data del document
:   23-03-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Vila-real
    * pla d'urbanisme

RESOLUCIÓ de 23 de març de 2001, del conseller d'Obres Públiques, Urbanisme i Transports, per la qual s'aprova definitivament l'homologació modificativa de la finca del Palmito del Pla General de Vila-real. [2001/4313]
  
Vist l'expedient relatiu a l'homologació modificativa de la finca del Palmito del Pla General de Vila-real, i de conformitat amb els següents:
  
Antecedents de fet
  
Primer
  
El ple de l'Ajuntament de Vila-real va acordar exposar al públic la modificació per Acord de 26 de juliol de 1999, la qual cosa es va dur a terme mitjançant anuncis inserits en el diari Mediterráneo de 17 d'agost de 1999 i en el Diari Oficial de la Generalitat Valenciana de 26 d'agost de 1999. Transcorregut el període d'informació al públic, durant el qual es va presentar una al·legació, el ple va aprovar provisionalment la modificació en sessió de 27 de novembre de 2000, després d'això es remet per a aprovació definitiva el 19 de desembre de 2000.
  
Segon
  
El projecte consta de memòria i plans.
  
Tercer
  
Durant la tramitació de l'expedient s'han sol·licitat els informes següents:
  
- Oficina del Pla de Carreteres de la Conselleria d'Obres Públiques, Urbanisme i Transports (29/12/2000). Amb data 19 de febrer de 2001 s'ha emés informe favorable per part de l'Oficina del Pla de Carreteres de la COPUT.
  
- Direcció General de Planificació i Gestió del Medi de la Conselleria de Medi Ambient: el 31 de maig de 2000 s'ha emés, per la dita Direcció General, Declaració d'Impacte Ambiental.
  
Quart
  
La Comissió Territorial d'Urbanisme de Castelló, en sessió del 28 de febrer de 2001, va adoptar l'acord següent:
  
?1. Informar favorablement l'homologació modificativa de la finca del Palmito del Pla General de Vila-real.
  
2. Elevar la proposta d'aprovació definitiva de la modificació al conseller d'Obres Públiques, Urbanisme i Transports.-
  
Fonaments de dret
  
Primer
  
La tramitació de la modificació ha sigut correcta, de conformitat amb el que estableixen els articles 38 i següents de la Llei 6/1994, de 15 de novembre, Reguladora de l'Activitat Urbanística (LRAU).
  
La documentació està completa, a l'efecte del compliment del que estableix l'article 27 de la LRAU.
  
Segon
  
L'objecte del document és introduir determinades modificacions, que se circumscriuen a l'àmbit de la denominada finca el Palmito, en l'ordenació establida en l'homologació del sòl urbanitzable industrial del Pla General de Vila-real situat al costat de la carretera d'Onda, homologació que va ser aprovada definitivament el 13 de maig de 1996.
  
Aquesta modificació suposa la reclassificació d'un total de 41.829 m² de sòl no urbanitzable, que es converteix en sòl urbanitzable (zona verda, viari i sòl industrial). La nova ordenació que s'estableix en aquest àmbit suposa que es cree un nou sector de sòl urbanitzable amb ordenació detallada (el sector SUHP-1, que constitueix també una única unitat d'execució) i que es modifique l'ordenació establida per l'homologació de 13 de maig de 1996 en l'àmbit de les unitats d'execució I.7 i I.32.
  
El resum de superfícies del nou sòl urbanitzable és el següent:
  
 Superfície Percentatge
  
Zona verda 7.200 m² 17,21%
  
Xarxa viària 9.536 m² 22,8%
  
Total dotacions 16.724 m² 40,01%
  
Sòl industrial 25.093 m² 59,99%
  
Total sector 41.829 m² 100%
  
Quant a les unitats d'execució anteriors afectades, la I.7 passa de tenir 94.800 m² a tenir una superfície de 93.375 m² (ús industrial); d'altra banda, la unitat d'execució I.32 (en la qual es concentra la dotació de zona verda del sòl industrial homologat el 1996) passa de 61.900 m² a 64.217 m².
  
Tercer
  
L'homologació modificativa que s'examina implica la reclassificació de sòl no urbanitzable, per la qual cosa, de conformitat amb l'article 43.2 de la LRAU, és preceptiva l'emissió de la Declaració d'Impacte Ambiental per part de la Conselleria de Medi Ambient, declaració que ha sigut emesa per la Direcció General de Planificació i Gestió del Medi de la dita Conselleria amb data 31 de maig de 2000. La part dispositiva de la declaració és del tenor literal següent:
  
?Primer. Formular amb caràcter FAVORABLE, només als efectes ambientals i sense perjuí de la prèvia obtenció de les autoritzacions sectorials que li siguen d'aplicació, la Declaració d'Impacte Ambiental del projecte d'homologació modificativa finca el Palmito del Pla General d'Ordenació Urbana de Vila-real (Plana Baixa) sempre que aquest es desenvolupe d'acord amb el que estableix la documentació presentada i en l'apartat segon de la present resolució.
  
Segon. Se supedita l'execució del citat projecte al compliment dels condicionants establits en la Declaració d'Impacte Ambiental de la modificació núm. 2 del Pla General d'Ordenació Urbana de Vila-real i en especial la relativa a les normes encaminades a la correcta depuració de les aigües residuals, és a dir:
  
1) Les indústries hauran d'instal·lar els tractaments previs necessaris per a complir les limitacions que en el disseny de l'estació depuradora (Mancomunada amb Onda i Betxí) es van establir per a l'admissió dels afluents industrials.
  
2) Així la normativa exigirà per a la connexió a la xarxa de clavegueram de les diferents indústries el compliment de les limitacions al·ludides en el punt anterior i que es xifra en:
  
- Sòlids en suspensió. 685 MG/L
  
- DBO5: 180 MG/L
  
- DBQ: 470 mg/l
  
- Bor: 1mg/l
  
així com qualsevol altre condicionant que l'entitat gestora de l'estació depuradora haja establit amb posterioritat, sense perjuí del compliment de la resta de paràmetres establits en el model d'ordenances elaborat a l'efecte per l'Entitat de Sanejament i la Federació Valenciana de Municipis i Províncies?.
  
El document aprovat provisionalment pel ple de l'Ajuntament de Vila-real el 27 de novembre de 2000 ha incorporat expressament en la normativa aquesta condició, per la qual cosa és clar que es compleixen plenament les condicions establides en la Declaració d'Impacte Ambiental.
  
Quart
  
El nou sector de sòl urbanitzable industrial amb ordenació detallada, denominat SUHP), compleix els estàndards exigibles per al sòl urbanitzable industrial pels articles 14 i 15 de l'annex del Reglament de Planejament de la Comunitat Valenciana, aprovat pel Decret 201/1998, de 15 de desembre (RPCV). L'ordenació detallada continguda en el document per a aquest sector estableix una reserva de sòl dotacional públic del 40%, del qual més del 10% es correspon a zones verdes. D'altra banda, es preveu una reserva d'aparcaments en parcel·la privada de 195 places, la qual cosa compleix l'estàndard de l'article 15 de l'annex del RPCV, es preveuen, a més, 143 places en sòl dotacional públic.
  
D'altra banda, i quant a l'afectació de la modificació respecte de les unitats d'execució I.7 i I.32 del sòl urbanitzable industrial ja homologat amb anterioritat, es compleixen igualment les exigències derivades de l'article 55.3 de la LRAU i del paràgraf tercer de l'article 17 de l'annex del RPCV, perquè es produeix fins i tot un increment total del sòl dotacional.
  
No existeix, per tant, i en relació amb aquests preceptes, cap obstacle a l'aprovació definitiva de l'homologació modificativa.
  
Cinqué
  
La present modificació comporta una xicoteta alteració en una zona verda, ja que l'ampliació del vial s'efectua a costa seua. D'això es deriva la necessitat que se seguisquen determinats tràmits específics:
  
- D'una banda, i de conformitat amb l'article 55.4 de la LRAU, resulta preceptiu l'informe del Consell Superior d'Urbanisme. Segons el que estableix la disposició transitòria novena de la LRAU, i en no estar encara constituït el citat Consell, les seues funcions corresponen al conseller d'Obres Públiques, Urbanisme i Transports, amb informe previ de la Comissió Territorial d'Urbanisme.
  
- D'una altra, segons l'article 10.8.e de la Llei 10/1994, de 19 de desembre, es necessita també el dictamen previ del Consell Jurídic Consultiu en els casos de modificacions ?l'objecte dels quals- siga dur a terme una diferent zonificació de zones verdes. Segons la interpretació que de tal precepte ha dut a terme el Consell Jurídic Consultiu en nombroses ocasions, no cal sol·licitar el seu dictamen quan l'objecte de la modificació és més ampli i només indirectament, com a conseqüència derivada d'un altre objecte principal, s'altere lleument una zona verda. De conformitat amb aquesta doctrina del Consell Jurídic Consultiu, que ha sigut ja seguida per diverses resolucions d'aquesta Conselleria, en atenció a les característiques de la modificació, no és preceptiu el dictamen del citat òrgan consultiu.
  
Quant al fons de la modificació, pel que fa a les zones verdes, s'ha de concloure que aquesta satisfà plenament els criteris de racionalitat, i s'augmenta la superfície total de les dites zones verdes. Procedeix, per tant, informar favorablement l'homologació modificativa.
  
Sisé
  
El conseller d'Obres Públiques, Urbanisme i Transports és competent per a l'aprovació definitiva del present expedient, en virtut del que disposa l'article 39 de la LRAU en relació amb l'article 6.D del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
Vistos els preceptes legals citats i la resta de general i pertinent aplicació, resolc
  
1. Informar favorablement l'homologació modificativa de la finca del Palmito del Pla General de Vila-real.
  
2. Aprovar definitivament l'homologació modificativa de la finca del Palmito del Pla General de Vila-real.
  
La present resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de DOS MESOS, comptadors des de l'endemà de la notificació o publicació d'aquesta, de conformitat amb el que preveuen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjuí que es puga exercitar qualsevol altre recurs que s'estime oportú.
  
València, 23 de març de 2001. El conseller d'Obres Públiques, Urbanisme i Transports: José Ramón García Antón.